Ad removandum scandalum et omne prorsus dubietatis scrupulum, notum sit tam modernis quam futuris, quod Bonus Amicus, Divionensis prepositus, eam partem decime Rovre quam habebat in vadio, invadiavit Tarsensi abbatisse ejusdemque sanctimonialibus, pro XIIIIor libris Divionensium, ea scilicet conventione quod si quis super hoc aliquam eis calumniam faceret, idem prepositus eis extingueret et garantizaret. Conventio autem ista facta est per manum Marie, ducisse Burgundie. Hujus vero invadiationis testes sunt: magister Humbertus, Theobaudus, capellanus de Esparnaio, Robertus de Billeyo, et Andreas, conversi: Wiardus de Feverneio, Terricus de Genleyo, Gauterus Portans vinum. Actum est hoc anno ab incarnatione Domini M°C°LXIII°.